खैरथल को जिला बनाने की मांग
खैरथलविकास मंच ने मुख्यमंत्री को पत्र लिखकर खैरथल को जिला बनाने के लिए पुरजोर मांग की है। खैरथल विकास मंच सचिव मनोहरलाल परवाना ने बताया कि पत्र में बताया गया है कि बहरोड़, नीमराना, शाहजहांपुर, मुंडावर, भिवाड़ी, टपूकड़ा, तिजारा, किशनगढ़बास, अजरका, हरसौली, कोटकासिम आदि के नागरिकों, सरकारी अधिकारियों, वाहन आदि को अपने गन्तव्य से अलवर पहुंचने में जितना समय लगता है उससे 1 से 1.30 घंटे से कम समय में खैरथल पहुंचा जा सकता है। इससे करोड़ों रुपए की बचत होगी। इसके अलावा नोएडा-देहली-अलवर प्रस्तावित बुलेट ट्रेन का प्रस्तावित रेलवे स्टेशन खैरथल ही है। खैरथल को जिला घोषित करने के बाद बहरोड़, तिजारा, बीबीरानी, के सरकारी एवं मान्यता प्राप्त कॉलेज, तकनीकी महाविद्यालय, सी. सैकंडरी के सैकड़ों विद्यालय तथा हजारों की संख्या में खुल रहे छोटे विद्यालयों, बीएड कॉलेज, रैफरल अस्पताल, भिवाड़ी यूआईटी, रीको कार्यालयों, जिला उद्योग केन्द्र, रोजगार कार्यालय पुलिस थानों, डीएसपी कार्यालयों, न्यायालयों का भारी दबाव अलवर मुख्यालयों से काफी कम हो जाएगा।
awa_Deva hin_Deva